alexandrainst/scandi-wiki huggingface dataset:
Klóeðla

Klóeðlan (fræðiheiti Baryonyx) er ættkvísl risaeðla sem lifði á Barremian stigi snemma krítartímans, fyrir um 130–125 milljónum ára. Fyrsta beinagrindin fannst árið 1983 í Smokejack Clay Pit, í Surrey, Englandi, í setlögum Weald Clay Formation, og varð heilgerð sýnishorn af Baryonyx walkeri, nefnd af steingervingafræðingunum Alan J. Charig og Angela C. Milner árið 1986. Samheitaheitið, Klóeðla, þýðir "þung kló" og vísar til mjög stórrar kló dýrsins á fyrsta fingri; hið sérstaka nafn, walkeri, vísar til uppgötvanda þess, áhugamannsins steingervingasafnara William J. Walker. Heilbrigðissýnin er ein fullkomnasta beinagrindin frá Bretlandi (og er enn fullkomnasta spinosaurid), og uppgötvun þess vakti athygli fjölmiðla. Sýnum sem síðar fundust í öðrum hlutum Bretlands og Íberíu hefur einnig verið úthlutað ættkvíslinni.

Heilbrigðissýnin, sem kann að hafa ekki verið fullvaxin, var talin hafa verið á milli 7,5 og 10 metrar (25 og 33 fet) á lengd og hafa verið á milli 1,2 og 1,7 metrísk tonn (1,3 og 1,9 stutt tonn; 1,2 og 1,7 löng) tonn). Klóeðlan var með langan, lágan og mjóan trýni sem hefur verið líkt við gharial. Snjóoddurinn stækkaði til hliðanna í formi rósettu. Fyrir aftan þetta var efri kjálkinn með hak sem passaði í neðri kjálkann (sem sveigðist upp á sama svæði). Það var með þríhyrningslaga háls efst á nefbeinunum. Klóeðlan hafði mikinn fjölda af fínt rifnum, keilulaga tönnum, með stærstu tennurnar að framan. Hálsinn myndaði S-form og taugahryggjar á bakhryggjarliðum hans jukust á hæð framan og aftan. Einn ílangur taugahryggur gefur til kynna að hann gæti hafa haft hnúfu eða hrygg meðfram miðju baksins. Hann hafði sterka framlimi, með samnefndri kló með fyrsta fingur sem var um 31 sentímetrar (12 tommur) á lengd.http://www.jurassicworld.com/sites/default/files/2016-10/BaryonyxTall.jpg

Risaeðlur
Harpan (stjörnumerki)

Harpan (gríska: λύρα lyra) er lítið stjörnumerki sem sést hátt á norðurhimninum í tempraða beltinu og lægra eftir því sem nær dregur miðbaug. Harpan er eitt af 48 stjörnumerkjum sem Kládíos Ptólemajos lýsti á 2. öld.

Bjartasta stjarnan í stjörnumerkinu er Blástjarnan (Vega). Sjelíak (Beta Lyrae) er tvístirni og hörpustjarna (tegundin dregur heiti sitt af henni) þar sem stjörnurnar tvær eru svo nálægt hver annarri að efni gengur á milli þeirra.

Stjörnumerki
Perseifur (stjörnumerki)

Perseifur er stjörnumerki á norðurhimninum sem heitir eftir grísku hetjunni Perseifi. Það er eitt af 48 stjörnumerkjum sem Kládíos Ptólemajos lýsti á 2. öld og er í námunda við önnur stjörnumerki sem líka bera heiti úr grískum goðsögum. Vetrarbrautarsléttan liggur í gegnum stjörnumerkið.

Bjartasta stjarna stjörnumerkisins er Mirfak (Alfa Persei), reginrisi með birtustigið 1,79. Þekktasta stjarnan er Algol (Beta Persei), myrkvastirni sem er mjög breytilegt og sýnilegt með berum augum og hefur þannig verið tengt við spádóma.

Stjörnumerki
Áttavitinn (stjörnumerki)

Áttavitinn (latína: Pyxis) er lítið og dauft stjörnumerki á suðurhimni sem Nicolas-Louis de Lacaille lýsti fyrstur á 18. öld. Áður var það hluti af aflagða stjörnumerkinu Argóarfarinu sem Kládíos Ptólemajos lýsti á 2. öld. Björtustu stjörnur þess, Alfa Pyxidis, Beta Pyxidis og Gamma Pyxidis, mynda nokkuð beina línu. Alfa Pyxidis er bláhvít stjarna, 3,67 að styrk, sem er um 10.000 sinnum bjartari en sólin.

Stjörnumerki
Andorra í Söngvakeppni evrópskra sjónvarpsstöðva

Andorra hefur tekið þátt í Söngvakeppni evrópskra sjónvarpsstöðva 6 sinnum síðan að frumraun landsins í keppninni átti sér stað árið . Landið er það eina sem hefur aldrei keppt í lokaúrslitunum, þar sem besta niðurstaða þess er 12. sæti í undanúrslitunum árið . Andorra dró sig úr keppni eftir þátttökuna árið  þegar sjónvarpstöðin Ràdio i Televisió d'Andorra (RTVA) tilkynnti að erfiðleikar væru að fjármagna framfylgjandi þátttöku, og hefur landið ekki keppt síðan.

Yfirlit þátttöku (niðurstöður) 

Andorra
Stöðuorka

Stöðuorka kerfis er orka sem stafar af kröftum sem verka á milli eininga þess og afstöðu þeirra. Kraftarnir geta verið rafkraftur, segulkraftur eða þyngdarkraftur.

Fyrir einangrað kerfi sem samanstendur af tveimur föstum hlutum sem beita hvor annan krafti () og liggja á x-ás, skilgreinist stöðuorka þeirra sem:

þar sem krafturinn milli hlutanna breytist eingöngu með vegalengd () og er heildað eftir línu sem tengir hlutina saman.

Til að sýna betur fram á samband krafts og stöðuorku má taka sem dæmi sama kerfi tveggja hluta sem liggja á x-ás. Ef stöðuorka annars þeirra í punktinum  er , þá er krafturinn sem verkar á hlutinn í þeim punkti:

Stefna kraftsins milli tveggja hluta er í átt breytingar stöðuorku og stærð hans er í beinu hlutfalli við breytingahraðann (afleiðuna). Stór kraftur tengist miklum stöðuorkumun miðað við gefna vegalengd, lítill kraftur litlum.

Þessar tvær skilgreiningar, stöðuorku útfrá á krafti og krafts útfrá stöðuorku, sýna hvernig hugtökin kraftur og stöðuorka eru nátengd. Tveir hlutir sem beita hvor annan krafti hafa stöðuorku, hvor í kraftsviði hins. Ef kerfi samanstendur af tveim hlutum sem beita hvor annan krafti, kemur fram í því stöðuorka.

Vegna þess að allir kraftar eru fall af vegalengd, mun sérhver breyting á innbyrðis afstöðu kerfis með stöðuorku annaðhvort minnka hana eða auka. Þegar stöðuorka kerfis minnkar, breytist hún í aðra tegund orku, t.d. hreyfiorku. „Geyma“ má stöðuorku svo sem þyngdarstöðuorku, fjöðrunarorku, efnaorku, kyrrstöðumassaorku eða raforku og leysa síðar úr læðingi.

Um stöðuorku hlutar í þyngdarsviði jarðar gildir:

þar sem m e massi hlutarins, g þyngdarhröðun jarðar og h hæð hlutarins frá núllpunkti. Hann má skilgreina eftir hentugleikum. Fyrir hlut sem fellur alla leið til jarðar er yfirborð jarðar eðlilegur núllpunktur. Fyrir vatn í fossi getur verið eðlilegra að skilgreina yfirborð hylsins sem fossinn fellur í sem núllpunkt; hreyfiorka vatnsins rétt áður en það fellur í hylinn jafngildir í góðri nálgun hreyfiorku þess á fossbrúninni plús stöðuorku þess þar, reiknað frá yfirborði hylsins. Í raunhæfum reikningum er "absolút" gildi stöðuorku yfirleitt aldrei gagnleg stærð, heldur mismunur stöðuorkugilda í tveimur punktum.
Svíþjóð í Söngvakeppni evrópskra sjónvarpsstöðva

Svíþjóð hefur tekið þátt í Söngvakeppni evrópskra sjónvarpsstöðva 60 sinnum síðan að frumraun landsins í keppninni átti sér stað árið . Landið hefur einungis ekki keppt í þrjú skipti síðan (,  og ). Síðan 1959 hefur sænska framlagið verið valið í gegnum sjónvarpsflutta keppni. Síðan 1967 hefur hún gengið undir nafninu Melodifestivalen. Í keppninni árið  var Svíþjóð eitt af fyrstu löndunum til að taka upp símakosningu. Svíþjóð er eina landið sem hefur haldið keppnina á fimm mismunandi áratugum, þrisvar í Stokkhólmi (, , ), tvisvar í Malmö (, ) og einu sinni í Gautaborg ().

Svíþjóð er með einn besta árangurinn í keppninni og hefur unnið í sex skipti, rétt á eftir i með sjö sigra. Landið er með flestu topp-5 úrslit á 21. öldinni, eða samtals ellefu. Í heildina hefur Svíþjóð endað 25 sinnum í efstu fimm sætunum. Sigrarnir sex voru með ABBA (), Herreys (), Carola (), Charlotte Nilsson (), Loreen () og Måns Zelmerlöw ().

Yfirlit þátttöku (niðurstöður)

Heimildir 

Svíþjóð
Styrjuætt

Styrjuætt (fræðiheiti: Acipenseridae) er ætt styrja. Samtals eru 25 tegundir í þessari ætt.

Lýsing
Fiskar af þessari ætt eru tíðast mjög stórvaxnir, rennilegir, svipaðir háfiskum í vexti, með stóran skásporð og 5 raðir af beinplötum eftir endilöngum bol og stirtlu: 1 eftir miðju baki, 2 á hliðum og 2 á kviði. Höfuðið er þakið beinplötum að ofan og á hliðum, en höfuðkúpan er úr brjóski; það er dregið fram í langa, sívala eða flata trjónu, en munnurinn er neðan á því aftanverðu; hann er lítill eða miðlungsstór með mjúkum "vörum", útskjótanlegur og tannlaus. Fyrir framan munninn eru 4 skeggþræðir í þverröð. Augun eru smá, en nasirnar víðar og rétt fyrir framan þau. Tálknin eru 4 hvorum megin og vel þroskuð tælkni innan á tálknalokum. Gelgjur eru engar og gelgjubörðin eru gróin við lífoddann. Kvíðuggarnir eru aftast á kvíðnum og bakugginn er einn, en allir uggar eru vel þroskaðir, einkum sporðurinn og á framrönd stöku ugganna eru randplötur. Uggageislarnir eru linir liðgeislar, nema ysti eyruggageislinn, sem er harður og liðalaus. Sundmaginn er stór, með loftgöng inn í ofanvert kokið.

Ættkvíslir
Það eru aðeins 4 ættkvíslir í þessari ætt:
 Undirætt: Scaphirhynchinae
 Scaphirhynchus
 Undirætt: Acipenserinae
 Acipenser
 Huso
 Pseudoscaphirhynchus

Tenglar
Styrja (ættkvísl)

{{Taxobox 
| color = pink 
| name = Styrja (ættkvísl)
| image = Acipenser sturio.jpg
| image_width = 250px 
| image_caption = Acipenser sturio Linnaeus
| regnum = Dýraríki (Animalia)
| phylum = Seildýr (Chordata)
| classis = Geisluggar (Actinopterygii)
| subclassis = Brjóskgljáfiskar (Chondrostei)
| ordo = Styrjur (Acispenseriformes)
| familia = Styrjuætt (Acipenseridae)
| genus = Styrja (Acipenser)
}}
Styrja (fræðiheiti: Acipenser'') er ættkvísl vatnafiska í styrjuætt.

Lýsing
Snjáldrið er sívalt. Örmjótt innstreymisop er hvorum megin á höfðinu, kippkorn fyrir aftan augun. Tálknalokin eru svo lítil, að þau hylja ekki tálknin fyllilega. Bak- og raufaruggi eru mjög aftarlega; uggageislarnir eru hrufóttir og tentir á hliðum. Beinplöturnar á bol og stirtlu eru allar typtar á miðju og milli þeirra er roðið sett smáum beinörðum.

Styrjur eru ýmist eingöngu vatnafiskar, einnig leita þær til sjávar (þær eru hálfgöngu- og göngufiskar).

Ein tegund af þessari ættkvísl hefur fundist fjórum sinnum við Ísland.

Tegundir
Það eru 17 tegundir teljast til styrjuættkvíslarinnar:
Síberíustyrja (Acipenser baerii)
Nebbastyrja (Acipenser brevirostrum)
(Acipenser dabryanus)
Gulstyrja (Acipenser fulvescens)
Gullstyrja (Acipenser gueldenstaedtii)
Grænstyrja (Acipenser medirostris)
(Acipenser mikadoi)
(Acipenser naccarii)
Sléttstyrja (Acipenser nudiventris)
Kanastyrja (Acipenser oxyrinchus)
(Acipenser persicus)
Dvergstyrja (Acipenser ruthenus)
(Acipenser schrenckii)
(Acipenser sinensis)
(Acipenser stellatus)
Styrja (Acipenser sturio)
Hvítstyrja (Acipenser transmontanus)

Tenglar

Styrjur
Knattspyrnufélagið Framtíðin

Knattspyrnufélagið Framtíðin var hafnfirskt íþróttafélag stofnað  9. júní árið 1919. Það starfaði um nokkurra ára skeið og átti sinn þátt í sögu og þróun knattspyrnuíþróttarinnar í bæjarfélaginu.

Saga
Tvö knattspyrnufélög voru stofnuð í Hafnarfirði á rétt rúmlega viku sumarið 1919. Fyrst Knattspyrnufélagið Framtíðin og skömmu síðar Knattspyrnufélagið 17. júní sem dró nafn sitt af stofndeginum. Þessi nýkviknaði fótboltaáhugi var rakinn til þess að fimmtán ára piltur, Sigurbjörn Ásgrímsson, var þá nýfluttur frá Reykjavík. Hann hafði kynnst íþróttinni þar og hafði bolta með í för. Áður höfðu verið starfrækt fótboltalið í Hafnarfirði, þar á meðal Geysir og Kári, sem liðið höfðu undir lok skömmu fyrr.

Framtíðin og 17. júní öttu kappi í fyrsta sinn í september þetta sama ár, en bæði lið voru á nokkrum hrakhólum í fyrstu og voru æfingar og kappleikir á ýmsum stöðum uns knattspyrnuvöllur á Hvaleyrarholti var tilbúinn á árinu 1920. Munu félagsmenn í Framtíðinni hafa æft spretthlaup þar auk knattspyrnunnar.

Árið 1921 bættist Framtíðinni nýr liðsmaður, Magnús Stefánsson, sem skjótt var gerður að formanni félagsins. Hann varð síðar þjóðkunnur maður undir skáldanafni sínu, Örn Arnarson. Það reyndist sigursæll tími í sögu félagsins sem keypti bikar og stofnaði til knattspyrnumóts milli Hafnarfjarðarliðanna sem fram fór á vori hverju. Framtíðarliðar unnu þrjú ár í röð og hlutu verðlaunagripinn til eignar.

Mjög dró úr knattspyrnuiðkun félagsmanna eftir árið 1923. Þannig var einungis æft á sunnudögum sumarið 1925, en ekki fjóra daga í viku líkt og tíðkast hafði nokkrum misserum fyrr. Framtíðin telst endanlega hafa lognast út af á árinu 1926, en gamlir meðlimir hennar voru í hópi þeirra sem stofnuðu hið skammlífa Knattspyrnufélag Hafnarfjarðar sem æfði og keppti sumarið 1927.

Neðanmálsgreinar

Heimildir 
<div class="references-small">
 Ásgeir Guðmundsson (1981). Íþróttafélög í Hafnarfirði 1907-1929, Fjarðarfréttir, 1. des. 1981. 

Knattspyrnufélagið Framtíðin
Íþróttafélög í Hafnarfirði
Hvíthlynur

Hvíthlynur (fræðiheiti: Acer argutum) er hlyntegund sem er ættuð frá fjöllum Japans (í 800 til 1900 m. hæð). Hún verður allt að 10m há. 

Safinn er nýttur beint til drykkjar eða unninn í sýróp.

Tilvísanir

Hlynir
Drekahlynur

Drekahlynur (fræðiheiti: Acer barbinerve) er hlyntegund sem er ættuð frá norðaustur Asíu (Kóreuskagi, austur Rússland og norðaustur Kína. Hún verður allt að 7m há.

Tilvísanir

Hlynir
Brúskahlynur

Brúskahlynur (fræðiheiti: Acer stachyophyllum) er hlyntegund sem er ættuð frá fjöllum Kína (Gansu, Henan, Hubei, Ningxia, Shaanxi, Sichuan, Tíbet, Yunnan), Myanmar, norður Indlandi, Bútan, og Nepal. Hún verður allt að 15m há.

Undirtegundir
 Acer stachyophyllum subsp. betulifolium (Maxim.) P.C.DeJong — Gansu, Henan, Hubei, Ningxia, Shaanxi, Sichuan, Yunnan, Myanmar. - Birkihlynur, stundum talin sjálfstæð tegund; Acer betulifolium
 Acer stachyophyllum subsp. stachyophyllum  — Hubei, Sichuan, Tíbet, Yunnan, Bútan, Indland, Myanmar, Nepal

Tilvísanir

Hlynir
Grand Theft Auto IV

Grand Theft Auto IV er hasar-ævintýra leikur gefinn út af Rockstar Games 28. apríl 2008. Hann er sjötti tölvuleikurinn í Grand Theft Auto seríunni. Leiksvið GTA IV er Liberty City, skálduð bandarísk stórborg byggt á New York City. Aðalpersónan er Niko Bellic sem er uppgjafahermaður frá Austur-Evrópu. Leikurinn snýst um viðleitni Nikoar til að flýja fortíð sína á meðan að hann er undir stanslausum þrýstingi völdugum glæpamönnum. 

Xbox 360 leikir
Windows-leikir
Tölvuleikir sem eiga sér stað í Bandaríkjunum
PlayStation 3 leikir
Multiplayer og einn leikmaður leikir
Ævintýraleikir
Acer garrettii

Acer garrettii er hlyntegund sem er ættuð frá suðaustur Asíu. Hún verður yfir 30m há. Oft er hún talin undir Acer laurinum Hassk.

Tilvísanir

Hlynir
Frakkland í Söngvakeppni evrópskra sjónvarpsstöðva

Frakkland hefur tekið þátt í Söngvakeppni evrópskra sjónvarpsstöðva 63 sinnum síðan að frumraun landsins í keppninni ásamt sjö öðrum löndum átti sér stað árið . Landið hefur aðeins verið fjarverandi tveim keppnum, árin  og . Ásamt i, ,  og i er Frakkland eitt af „Stóru Fimm“ löndunum sem fara sjálfkrafa áfram í úrslit þar sem að þessi lönd veita mestu fjármögnun til Sambands evrópskra sjónvarpsstöðva (EBU). Frakkland hefur unnið keppnina fimm sinnum.

Frakkland vann í fyrsta sinn keppnina árið  með „Dors, mon amour“ flutt af André Claveau. Þar á eftir fylgdu þrír aðrir sigrar á 7. áratugnum. Það voru lögin „Tom Pillibi“ flutt af Jacqueline Boyer (), „Un Premier Amour“ flutt af Isabelle Aubret () og „Un jour, un enfant“ sem var flutt af Frida Boccara (). Sigurinn árið 1969 var skiptur niður á milli s,  og s. Fimmti sigur Frakklands kom árið , þegar Marie Myriam vann með laginu „L‘oiseau et l‘enfant“. Á 20. öldinni náði landið einnig að lenda í öðru sæti fjórum sinnum með Paule Desjardins (), Catherine Ferry (), Joëlle Ursull () og Amina () sem tapaði gegn sænsku Carolu í bráðabana.

Eftir að hafa náð topp-5 í 24 keppnum á 20. öldinni, hefur Frakklandi ekki fylgt jafn góðu gengi á 21. öldinni. Landið hefur aðeins náð topp-5 niðurstöðu í þrjú skipti, með Natasha St-Pier í fjórða sæti (), Sandrine François í fimmta sæti () og Barbara Pravi í öðru sæti (). Hinar topp-10 niðurstöðurnar voru náðar af Patricia Kaas í áttunda sæti () og Amir í sjötta sæti (). Frakkland endaði í seinasta sæti árið , þegar Twin Twin fékk aðeins 2 stig.

Yfirlit þátttöku (niðurstöður)

Heimildir 

Frakkland
Acer laurinum

Acer laurinum er hlyntegund sem er ættuð frá suðaustur Asíu. Hún verður yfir 40m há.

Tilvísanir

Hlynir
TvN

tvN (Total Variety network) er suður-kóresk sjónvarpsstöð (stofnuð 9. október 2006).

Tenglar 
 tvN

Suður-kóreskar sjónvarpsstöðvar
Hafnarfjarðarbíó

Hafnarfjarðarbíó var kvikmyndahús í Hafnarfirði sem stofnað var árið 1914. Um þær mundir voru aðeins tvö kvikmyndahús starfrækt í landinu, Gamla bíó og Nýja bíó.

Árni Þorsteinsson hóf rekstur Hafnarfjarðarbíós á Kirkjuvegi í Hafnarfirði, en í daglegu tali gekk það undir nafninu Árnabíó í munni Hafnfirðinga. Reksturinn var löngum þungur, enda bíóferðir ekki á hvers manns færi þegar hart var í ári. Með komu breska hernámsliðsins og síðar Bandaríkjamanna í seinni heimsstyrjöldinni batnaði hagur kvikmyndahússins stórlega, þar sem hermenn fylltu það flest kvöld og landsmenn höfðu meira á milli handanna. Réðst Árni því í byggingu nýs kvikmyndahúss, við Strandgötu. Lauk framkvæmdum síðla árs 1943 og sýningar hófust. Árið eftir hóf bæjarsjóður Hafnarfjarðar rekstur annars kvikmyndahúss, Bæjarbíós. Samkeppnin var því hörð í litlum bæ með tvö kvikmyndahús. Níels Árnason tók við rekstri kvikmyndahússins að föður sínum gengnum.

Hart var barist um hylli bíógesta á höfuðborgarsvæðinu og kappkostuðu kvikmyndahúsin að næla sér í myndir sem höfðuðu til almennings. Hafnarfjarðarbíó og raunar Bæjarbíó einnig fengu fljótt orðspor fyrir að bjóða upp á frumlegt myndaval, meðal annars með norrænum myndum. Má þar nefna geysivinsælar danskar gamanmyndir með leikurum á borð við Dirch Passer, en einnig alvarlegri myndir, s.s. eftir sænska leikstjórann Ingmar Bergman.

Hafnarfjarðarbíó hætti rekstri árið 1988 og voru umsvif þess þá orðin afar lítil. Fyrst um sinn var rekinn skemmtistaður í húsnæðinu en það síðar rifið. Hugmyndir um að Kvikmyndasafn Íslands fengi aðsetur í húsinu náðu ekki fram að ganga, þar sem þáverandi yfirmenn safnsins lögðust gegn hugmyndum um flutning þess frá Reykjavík.

Tenglar 
 Manstu hvenær? - Hafnarfjarðarbíó var eitt vinsælasta bíó landsins um tíma; grein í Fjarðafréttum 8. feb. 2020
 Myndir Bergmans voru mjög umdeildar; grein í Fjarðarfréttum, mars 1985

Hafnarfjörður
Kvikmyndahús á Íslandi
Acer carpinifolium

Acer carpinifolium er hlyntegund frá Japan (Honshū, Kyūshū, og Shikoku). Hún verður 10 til 15m há.

Myndir

Tilvísanir

Hlynir
Ryðhlynur

Ryðhlynur (fræðiheiti: Acer rufinerve) er runni eða lítið lauftré af ættkvísl hlyna (Acer) sem er frá Japan. Hann getur orðið 8 til 15 m hár.

Tilvísanir

Hlynir
Þyrnihlynur

Þyrnihlynur (fræðiheiti: Acer crataegifolium) er runni eða lítið lauftré af ættkvísl hlyna (Acer) sem er frá Japan. Hann getur orðið 5 til 10 m hár.

Tilvísanir

Hlynir
Unnatural Acts

Unnatural Acts voru breskir gamanþættir eftir Julian Barratt, Seán Cullen, Rich Easter og Rich Fulcher sem voru sendir út árið 1998 á sjónvarpsstöðinni Paramount Comedy Channel, sem nú heitir Comedy Central.

Í dag eru þættirnir aðallega þekktir sem fyrirrennari gamanþáttanna Mighty Boosh sem voru sýndir á BBC Three frá 2004 til 2007. Hugmyndin að fyrstu þáttaröð Mighty Boosh, dýragarðsverðirnir sem leiknir eru af Julian Barratt og Noel Fielding, á upptök sín í þessum þáttum.

Breskir gamanþættir
1998
The Mighty Boosh

The Mighty Boosh voru gamanþættir með Julian Barratt og Noel Fielding í aðalhlutverkum. Þættirnir þróuðust út frá þremur sviðssýningum og sex þátta útvarpsþáttaröð og urðu að lokum 20 þátta sjónvarpsþáttaröð sem sýnd var á BBC Three frá 2004 til 2007. Þættirnir urðu líka efni tveggja sýningaferðalaga í Bretlandi og tveggja sviðssýninga í Bandaríkjunum. Þættirnir skiptast í þrjár þáttaraðir þar sem fyrsta þáttaröðin gerist í dýragarði, önnur þáttaröðin í íbúð og sú þriðja í versluninni Nabootique.

Helstu leikarar og persónur eru Julian Barratt sem Howard Moon, Noel Fielding sem Vince Noir, Michael Fielding sem töframaðurinn Naboo, Dave Brown sem górillan Bollo og Rich Fulcher sem Bob Fossil.

Breskir gamanþættir

BBC Three
Noel Fielding

Noel Fielding (f. 20. maí 1973) en enskur gamanleikari, kynnir og rithöfundur. Hann er þekktastur fyrir hlutverk sitt í gamanþáttunum The Mighty Boosh ásamt Julian Barratt og sem kynnir í The Great British Bake Off. Hann hefur leikið aukahlutverk í fjölda sjónvarpsþátta á borð við The IT Crowd og Doll & Em. 

Enskir leikarar
Julian Barratt

Julian Barratt Pettifer (f. 4. maí 1968) er enskur gamanleikari, tónlistarmaður og framleiðandi. Hann er þekktastur fyrir hlutverk sitt í gamanþáttunum The Mighty Boosh ásamt Noel Fielding. Hann hefur leikið í fjölda sjónvarpsþátta á borð við Mindhorn, Sally4Ever og Flowers. 

Enskir leikarar
Jean-Baptiste Sanfourche

Jean-Baptiste Sanfourche (28. maí 1831 – 1860) var franskur arkitekt.

Sanfourche var nemandi við myndlistarskóla Parísar og Simon-Claude Constant-Dufeux. Árið 1860 var Jean-Baptiste Sanfourche falið að viðhalda trúarbyggingum í Angers (Maine-et-Loire). Hann flutti til Spánar til Vitoria-Gasteiz, þar sem hann byggði Vitoria-Gasteiz lestarstöðina.

Tilvísanir

Franskir arkitektar
Alain Carrier

Alain Carrier (f. 14. október 1924 - d. 15. desember 2020) var franskur veggslistamaður og myndskreytir.

Árið 2003 fóru 300 af veggspjöldum hans til Bibliothèque Nationale de France í París þar sem þau eru geymd. Árið 2006 var félagið Vinir Alain Carrier stofnað til að varðveita verk hans. Hann var útnefndur riddari af þjóðarverðmætum 1982 og riddari heiðurshersveitarinnar 2004.

Tilvísanir

Franskir listamenn
François de Salignac frá La Mothe-Fénelon

François de Salignac de la Mothe-Fénelon, einnig þekktur sem François Fénelon, (f. 6. ágúst 1651 - d. 7. janúar 1715) var franskur guðfræðingur og rithöfundur. Hann var forveri upplýsingatímans, frjálslyndur, fylgismaður trúarlegs umburðarlyndis og upplýsts konungsríkis .

Tilvísanir

Franskir guðfræðingar
Franskir rithöfundar
Dennis Bergkamp

Dennis Nicolaas Maria Bergkamp (f. 10. maí 1969 í Amsterdam, í Hollandi) er Hollenskur  fyrrverandi knattspyrnumaður. Hann er þekktastur fyrir tíma sinn hjá Arsenal , en hann lék einnig með Ajax  og Inter Milan. Hann lék 79 landsleiki fyrir Hollenska karlalandsliðið í knattspyrnu.

Titlar 
 Eredivisie 1990
 KNVB Cup 1987, 1993
 Evrópukeppni bikarhafa 1987
 Evrópukeppni félagsliða 1992 (Ajax), 1994 (Inter)
 Enska úrvalsdeildin 1998, 2002, 2004
 Enski bikarinn 1998, 2002, 2003, 2005

Heimildir 
 [https://www.soccerbase.com/players_details.sd?playerid=633 (á ensku)
 [http://www.wereldvanoranje.nl/profielen/profiel.php?id=1073 (á hollensku)

Bergkamp Dennis 
Fólk fætt árið 1969
Lúxemborg í Söngvakeppni evrópskra sjónvarpsstöðva

Lúxemborg hefur tekið þátt í Söngvakeppni evrópskra sjónvarpsstöðva 37 sinnum síðan að frumraun landsins í keppninni ásamt sjö öðrum löndum átti sér stað árið . Á milli 1956 og 1993 hafði landið aðeins ekki tekið þátt í keppninni árið . Lúxemborg hefur ekki tekið þátt frá árinu 1993. Landið hefur unnið keppnina fimm sinnum. Aðeins  (sjö sinnum) og  (sex sinnum) eru með fleiri sigra.

Fyrsti sigur Lúxemborgar var árið  þegar Jean-Claude Pascal vann með laginu „Nous les amoureux“. France Gall sigraði svo árið  með „Poupée de cire, poupée de son“. Lúxemborg sigraði síðan í tvö skipti í röð með Vicky Leandros og laginu „Après toi“ (), og með Anne-Marie David og laginu „Tu te reconnaîtras“ (). Fimmti sigur Lúxemborgar kom árið  þegar Corinne Hermes vann með laginu „Si la vie est cadeau“. Eftir að hafa haldið keppnina árið 1984 hafði árangur landsins dvínað og komst það aðeins í topp-10 í tvö skipti eftir það; Sherisse Laurence í þriðja sæti () og Lara Fabian í fjórða sæti (). Lúxemborg tók ekki þátt árið  og hefur dregið sig úr keppni í óákveðinn tíma.

Yfirlit þátttöku (niðurstöður) 

Lúxemborg
Mansjúríuhlynur

Mansjúríuhlynur (fræðiheiti Acer caudatum) er hlyntegund sem upprunnin er í austurhluta Himalajafjalla (Nepal, norður og norðaustur Indland, Myanmar og Kína) austur til Japan, Kóreuskaga og austast í Rússlandi.

Mansjúríuhlynur er lítið lauftré og verður um 10 metra hár. Laufin eru 12 sm á breidd.

Undirtegundir
 Acer caudatum subsp. caudatum 
 Acer caudatum subsp. multiserratum (Maxim.) A.E.Murray
 Acer caudatum subsp. ukurundense (Trautv. & C.A.Mey.) E.Murray

Tilvísanir

Hlynir